mteb/MIRACLReranking huggingface dataset:
রুশ সশস্ত্র বাহিনী স্থল বাহিনী, বিমানবাহিনী, নৌবাহিনী, স্ট্র্যাজিক রকেট ফোর্স, বিশেষ বাহিনী এবং এয়ারবোম ট্রুপস নিয়ে রাশিয়া ফেডারেশনের সামরিক বাহিনী গঠিত। নিয়মিত সেনা সদস্য ১০,০০,০০০, রিজার্ভ আর্মি ২০,০০,০০০ এবং আধা-সামরিক বাহিনীতে রয়েছে ৪,৪৯,০০০ জন সদস্য। রাশিয়ার রয়েছে ২২,৭১০টি সাঁজোয়াা ট্যাংক, একটি বিমানবাহী যুদ্ধজাহাজ, ১৫টি উভচর যুদ্ধজাহাজ, পাঁচটি ক্রুজার, ১৪টি ডেস্ট্রয়ার যুদ্ধজাহাজ, পাঁচটি ফ্রিগেট, ৭০টি করভিট যুদ্ধজাহাজ, ৩৩টি নিউক্লিয়ার সাবমেরিন, ১৭টি সাবমেরিন, ১,২৬৪টি যুদ্ধবিমান, ১৯৫টি বোমারু বিমান, ১,২৬৭টি জঙ্গিবিমান, ১,৬৫৫টি সাঁজোয়া হেলিকপ্টার এবং ১২ হাজার পরমাণু অস্ত্র। রাশিয়া বিশ্বের অনেক দেশে অস্ত্র রপ্তানি করে থাকে। দুনিয়ার সবচেয়ে বেশি ব্যবহৃত এবং জনপ্রিয় অটোমেটিক রাইফেল একে-৪৭-এর নির্মাতা ও ডিজাইনার রাশিয়ার লেফটেন্যান্ট জেনারেল মিখাইল কালাশনিকভ। এ পর্যন্ত প্রায় ১০ কোটিরও অধিক এই অস্ত্র বিক্রি হয়েছে এবং বিশ্বের প্রায় ৫০টিরও বেশি দেশের সামরিক বাহিনীতে এটি ব্যবহৃত হচ্ছে।
দাউদ হানানিয়া দাউদ হানানিয়া উন্মুক্ত হৃদপিণ্ডের শল্যচিকিৎসা (সার্জারী) সর্বপ্রথম ১৯৭০ সালে করেন। ১৯৭২ সালে তিনি সর্বপ্রথম হৃৎ-ভালভের প্রতিস্থাপন করেন। একইবছর তিনি আরববিশ্বে প্রথম বৃক্ক প্রতিস্থাপন করেন। ১৯৭৩ সালে তিনি জর্দানে এবং তার কিছু বছর পর ইরাকে সর্বপ্রথম করোনারী আর্টারী বাইপাস করেন। কিন্তু ১৯৮৫ সালে তার কাজ সবচেয়ে বেশি প্রখ্যাত হয়েছিল। তিনি সেসময় আম্মানের কিং হুসাইন মেডিক্যাল সেন্টারে সফলভাবে হৃৎপিণ্ডের প্রতিস্থাপন করেন। এটি ছিল পূর্ব মধ্যপ্রাচ্য ও আরব বিশ্বে প্রথম সফল প্রতিস্থাপন।
আইএনএস অরিহন্ত আইএনএস রিহন্ত হল পরমানু বা নিউক্লিয়ার সাবমেরিন। এটি দেশের দ্বিতীয় পরমানু সাবমেরিন বা ডুবোজাহাজ এবং ভারতে তৈরি প্রথম পরমানু শক্তি দ্বারা চালিত ডুবোজাহাজ। বন্দর নগরী বিশাখাপত্তনম শহরে জাহাজ নির্মাণ কেন্দ্রের "এডভান্সড টেকনোলজিস ভেসেল (এটিভি) প্রকল্প"-এর অধীনে ৬ হাজার টনের এই জাহাজটি নির্মাণ করা হয়েছিল। এই ডুবোজাহাজটি বর্তমানে বিশাখাপত্তনম বন্দরের নৌ-ঘাটিতে মোতায়েন আছে। এই ডুবোজাহাজ ভারতের পূর্ব উপকূলভাগের নৌ-শক্তি বৃদ্ধি করেছে।
নিউক্লিয়ার নন-প্রলিফারেশন ট্রিটি নিউক্লিয়ার নন-প্রলিফারেশন ট্রিটি পারমানবিক অস্ত্রের প্রসার রোধের উদ্দেশ্যে একটি চুক্তিপত্র। ১৯৬৮ সালের ১ জুলাই এই চুক্তির সাক্ষরসূচনা। এই চুক্তিতে সাক্ষরকারী রাষ্ট্রপক্ষের সংখ্যা ১৮৯। তার মধ্যে পাঁচটি রাষ্ট্র পরমাণু শক্তিধর: যুক্তরাষ্ট্র, যুক্তরাজ্য, ফ্রান্স, রাশিয়া ও গণচীন। এরা রাষ্ট্রসংঘের নিরাপত্তা পরিষদের স্থায়ী সদস্য।
টোকিও ইলেকট্রিক পাওয়ার কোম্পানি ২০০৭ সালের আগস্টে ভূমিকম্পের পর চুইতসু-ওকি কাশিয়াজাকি-কারিয়া পরমাণু বিদ্যুৎ কেন্দ্র বন্ধ করতে বাধ্য করা হয়। ওই বছরের ২৮ বছরে এই বিদ্যুৎ কেন্দ্র প্রথম বন্ধ করা হয়েছিল। কর্পোরেট লোকসান গাছটা ২০০৯ সালে পুনরায় চালু না হওয়া পর্যন্ত চলতে থাকে। পর মার্চ ২০১১ টোহুকু ভুমিকম্প ও সুনামি-এর [[ফুকুশিমা দাইইচি পরমাণু বিদ্যুৎ কেন্দ্র|ফুকুশিমা দাইইচি বিদ্যুত কারখানা ছিল বিশ্বের সবচেয়ে মারাত্মক পরমাণু বিপর্যয় অব্যাহত রাখার একটি সাইট। আগস্টে ¥ ২ ট্রিলিয়ন (২৩.৬ বিলিয়ন মার্কিন ডলার) বিশেষ ক্ষতি বছরে বর্তমান ব্যবসা থেকে মার্চ ২০১২ হতে পারে এবং এই দুর্ঘটনার ফলে আগস্টে ক্ষতিপূরণের অর্থ জনগণের কাছে নিশ্চয়তা দিতে কার্যকর রাষ্ট্রীয় নিয়ন্ত্রণের আওতায় রেখে জাপান সরকার পরিকল্পনা প্রভাবিত। বায়ু, মাটি ও সাগরের ফুকুশিমা বিপর্যয়ের ফাঁস হওয়া তেজস্ক্রিয় পদার্থের ফলে উদ্বাসন অঞ্চলে ৫০,০০০ পরিবার বাড়িছাড়া। .
স্টেগোসরিয়া "স্টেগোসরিয়া" অধোবর্গের সমস্ত প্রাণীরই আরেকটি সাধারণ বৈশিষ্ট্য হল লেজের একেবারে আগার দিকে কতগুলি বড় বড় কাঁটার অবস্থিতি। তবে এই কাঁটাগুলি তাদের পিঠের উপরের পাতগুলির বিপরীতে সরাসরি কঙ্কালতন্ত্রেরই অংশ ছিল। এই কাঁটাগুলি ছিল সুনিশ্চিতভাবেই তাদের আত্মরক্ষার অস্ত্র।
আইরিন জোলিও-কুরি ১৯২৮ সালে স্বামী-স্ত্রী একসাথে পারমাণবিক পদার্থবিদ্যা সম্পর্কীয় গবেষণায় মনোনিবেশ করেন। তাদের পরীক্ষা-নিরীক্ষা কর্মে পজিট্রন এবং নিউট্রনকে একত্রে দেখতে পান যা ফলাফলে আশানুরূপ হয়নি। এ গুরুত্বপূর্ণ গবেষণার ফলাফলকে কেন্দ্র করে কার্ল ডেভিড এন্ডারসন এবং জেমস চ্যাডউইক কর্তৃক ১৯৩২ সালে নিউট্রন আবিস্কৃত হয়। এ আবিস্কারগুলো ১৮৯৭ সালে জে. জে. থমসনের ইলেকট্রন আবিস্কারের পাশাপাশি আলোচিত হতে থাকে ও জন ডাল্টনের পরমাণু গঠন তত্ত্বের স্থলাভিষিক্ত হয়। ১৯৩৫ সালে জোলিও-কুরি দম্পতি রসায়নশাস্ত্রে নোবেল পুরস্কার লাভ করেন। কৃত্রিম তেজস্ক্রিয়তা আবিস্কারের দরুন তাদের এ মূল্যায়ন করা হয়। এরফলে স্বল্পকালীন সময়ের জন্যে বোরন, ম্যাগণেসিয়াম এবং অ্যালুমিনিয়াম সহযোগে আলফা উপাদান থেকে রেডিওআইসোটোপ তৈরী করা সম্ভবপর।
উজি উজি () হচ্ছে ওপেন বোল্ট ও ব্লোব্যাক পরিবারভুক্ত একটি সাবমেশিন গান। এর ছোট আকৃতির সংস্করণগুলো মেশিন পিস্তল নামে পরিচিত। সর্বপ্রথম নির্মিত টেলিস্কোপিং বোল্টযুক্ত আগ্নেয়াস্ত্রগুলোর মধ্যে উজি অন্যতম। এর ফলে ছোট অস্ত্রের ম্যাগাজিন পিস্তলের মতো হাতের মুঠোর ভেতর স্থাপন করার প্রচলন শুরু হয়, যা অস্ত্রের দৈর্ঘ্য কমিয়ে দেয়। জাপানের তৈরি টাইপ ২ মেশিন পিস্তলের পূর্বে এধরনের ডিজাইন আগে কখনও দেখা যায়নি।
বিশ্বের ইতিহাস ঠান্ডা যুদ্ধের সময় মার্কিন ও সোভিয়েত দুই পরাশক্তিই অস্ত্র নির্মাণের পেছনে বিশাল অংকের অর্থ খরচ করে। যদিও তারা নিজেদের মধ্যে কখনও যুদ্ধ করেনি, ১৯৫০-এর দশকে কোরীয় যুদ্ধে এবং ১৯৬০ ও ১৯৭০-এর দশকে ভিয়েতনাম যুদ্ধে তারা প্রত্যক্ষ বা পরোক্ষভাবে অংশ নেয়। এছাড়াও বহু দশক ধরে তারা একে অপরের বিরুদ্ধে গুপ্তচরবৃত্তি ও নেতিবাচক উদ্দেশ্যপ্রণোদিত প্রচারণায় লিপ্ত ছিল। পূর্ব ইউরোপের সাম্যবাদী রাষ্ট্রগুলিতে যেকোন প্রকার বিদ্রোহ সোভিয়েতরা শক্ত হাতে দমন করে। যেমন সোভিয়েতরা সাম্যবাদী শাসন বজায় রাখার জন্য ১৯৫৬ সালে হাঙ্গেরিতে এবং ১৯৬৮ সালে চেকোস্লোভাকিয়াতে সেনা অভিযান চালায়। ১৯৬৩ সালে মার্কিন যুক্তরাষ্ট্র ও সোভিয়েত ইউনিয়ন পারমাণবিক অস্ত্র পরীক্ষা বাতিলের একটি চুক্তি স্বাক্ষর করে।
১৯৪০-এর দশকে জার্মান বিজ্ঞানীরা প্রথম দূর-নিয়ন্ত্রিত ক্ষেপণাস্ত্র নির্মাণ করে। তারা এ জন্য যে প্রযুক্তি ব্যবহার করেছিল, তা দিয়ে মহাকাশে ভ্রমণের দ্বার উন্মোচন হয়। এরই প্রেক্ষিতে মার্কিন যুক্তরাষ্ট্র ও সোভিয়েত ইউনিয়নের মহাকাশ প্রতিযোগিতার সূচনা হয়।
ভারত ষোড়শ শতক থেকে পর্তুগাল, নেদারল্যান্ডস, ফ্রান্স ও ব্রিটিশ যুক্তরাজ্যের মতো ইউরোপীয় শক্তিগুলি ভারতে বাণিজ্যকুঠি স্থাপন করতে শুরু করে। পরবর্তীকালে দেশের অভ্যন্তরীণ রাজনৈতিক গোলযোগের সুযোগ নিয়ে তারা ভারতে উপনিবেশ স্থাপন করতেও সক্ষম হয়। 
১৮৫৬ সালের মধ্যেই ভারতের অধিকাংশ অঞ্চল ব্রিটিশ ইস্ট ইন্ডিয়া কোম্পানির হস্তগত হয়েছিল। এর এক বছর পরেই ঘটে ভারতীয় সিপাহি ও দেশীয় রাজ্যগুলির সম্মিলিত এক জাতীয় গণ-অভ্যুত্থান। ভারতের ইতিহাসে এই ঘটনা ভারতের প্রথম স্বাধীনতা যুদ্ধ বা সিপাহি বিদ্রোহ নামে পরিচিত। এই বিদ্রোহ ব্যর্থ হলেও তা দেশে কোম্পানির শাসনের দুর্বলতার দিকগুলি উন্মোচিত করে দেয়। তাই ভারতকে আনা হয় ব্রিটিশ রাজতন্ত্রের প্রত্যক্ষ শাসনাধীনে। 
বিংশ শতকে ভারতীয় জাতীয় কংগ্রেস ও অন্যান্য রাজনৈতিক সংগঠনগুলি দেশজুড়ে স্বাধীনতা আন্দোলনের সূত্রপাত ঘটায়। ভারতীয় নেতা মহাত্মা গান্ধী লক্ষাধিক মানুষকে সঙ্গে নিয়ে অহিংস গণ-আইন অমান্য জাতীয় আন্দোলন শুরু করেন। স্বাধীনতা আন্দোলনের শেষলগ্নে নেতাজি সুভাষচন্দ্র বসু ও তাঁর আজাদ হিন্দ ফৌজের সংগ্রাম ভারতের ইতিহাসে এক গৌরবোজ্জ্বল অধ্যায়। ১৯৪৭ খ্রিস্টাব্দের ১৫ আগস্ট ভারত ব্রিটিশ শাসনজাল থেকে মুক্তিলাভ করে। একই সঙ্গে দেশের পূর্ব ও পশ্চিম প্রান্তের মুসলমান-অধ্যুষিত অঞ্চলগুলি বিভক্ত হয়ে গঠন করে পাকিস্তান রাষ্ট্র। ১৯৫০ সালের ২৬ জানুয়ারি নতুন সংবিধান প্রবর্তনের মধ্য দিয়ে ভারতে গণতান্ত্রিক প্রজাতন্ত্র স্থাপিত হয়।
স্বাধীনতার পরে ধর্মীয় অসহিষ্ণুতা, জাতপাত, নকশালবাদ, সন্ত্রাসবাদ এবং জম্মু ও কাশ্মীর, পাঞ্জাব ও উত্তর-পূর্বাঞ্চলের আঞ্চলিক বিচ্ছিন্নতাবাদীদের অভুত্থান দেশে মাথা চাড়া দিয়ে ওঠে। ১৯৯০-এর দশক থেকে ভারতের শহরাঞ্চলগুলি এই হানাহানির শিকার হতে থাকে। ১৯৬২ সালের ভারত-চীন যুদ্ধের ফলে চীনের সঙ্গে এবং ১৯৪৭, ১৯৬৫, ১৯৭১ ও ১৯৯৯ সালে পাক-ভারত যুদ্ধের ফলে পাকিস্তানের সঙ্গে ভারতের সীমান্ত নিয়ে বিরোধ তীব্র হয়। ভারত রাষ্ট্রসংঘ (ব্রিটিশ ভারত হিসাবে) ও জোট নিরপেক্ষ আন্দোলনের অন্যতম প্রতিষ্ঠাতা সদস্য। ১৯৭৪ সালে একটি ভূগর্ভস্থ পারমাণবিক পরীক্ষণ ও ১৯৯৮ সালে আরও পাঁচটি পরমাণু পরীক্ষা চালিয়ে ভারত নিজেদের একটি পরমাণু শক্তিধর রাষ্ট্র হিসেবে প্রকাশ করে। ১৯৯১ সালে শুরু হওয়া অর্থনৈতিক সংস্কারের ফলে বর্তমানে পৃথিবীর অতিদ্রুত-বর্ধনশীল এক অর্থব্যবস্থা হিসাবে ভারত সারা বিশ্বে ব্যাপক প্রভাব বিস্তার করতেও সক্ষম হয়েছে।
ভারতের রেল পরিবহনের ইতিহাস মাদ্রাজ রেলওয়ে কোম্পানিটি বেয়াসারপান্দি থেকে (Veyasarpandy) ওয়ালাজা রোড বা আরকট পর্যন্ত (Walajah Road) ৬৩ কিঃমিঃ রেলপথ ১৮৫৬ সালের ১ জুলাইয়ের দিন মুক্ত করে। আর. আর. ভাণ্ডারি তাঁর 'সাউদার্ণ রেলওয়ে' নামের গ্রন্থে উল্লেখ করেছেন যে, মাদ্রাজ প্রেসিডেন্সিতে ১৮৩৬ সালে ৩.৫ মাইল (৫.৬ কিঃমিঃ) দৈর্ঘ্যের একটা রেলপথ বাড়ানো হয়েছিল। এটিই ভারতের সর্বপ্রথম রেলপথ। রেড হিল থেকে সেণ্ট থমাস মাউণ্টের শিলারখনি পর্যন্ত মাত্র পাথর তোলার উদ্দেশ্যে এই পথটি নির্মাণ করা হয়েছিল। তাছাড়া, মাদ্রাজ প্রেসিডেন্সি ১৯৩২ সালে সর্বপ্রথম রেলপথ নির্মাণের প্রস্তাব দাখিল করেছিল। এরপরে বেঙ্গল এবং বোম্বে প্রেসিডেন্সি এমন প্রস্তাব দেয়। এলাহাবাদ থেকে কানপুর পর্যন্ত ১১৯ মাইল দৈর্ঘ্যের রেলপথ ১৯৫৯ সালের ৩ মার্চ মুক্ত করা হয়েছিল। এটি ছিল উত্তর ভারতের প্রথম রেলপথ। ১৮৮৯ সালে বাড়ানো হয়েছিল দিল্লী- আম্বালা- কালকা পথ।
নার্সিস মন্টারিওল ই এস্টারিওল ১৯৪০ সালের আগ পর্যন্ত কোন প্রকার অবাত পরিচালনসাধ্যতা ডুবোজাহাজ তৈরি হয়নি। ১৯৪০ সালে জার্মান নেভি একই নীতিভিত্তিক একটি পরীক্ষা করেন। পরীক্ষাটি করা হয় পরীক্ষামূলক ভি-৮০ ডুবোজাহাজ-এর উপর ওয়াল্টার ঘূর্ণযন্ত্র ব্যবহার করে। নটিলাস নামক পারমাণবিক শক্তিধারী ডুবোজাহাজে সর্বপ্রথম এই স্বাধীন যন্ত্র ব্যবহার করা হয়।
পরমাণু পরমাণুর ক্ষুদ্রতম কণিকা ইলেকট্রন।১৮৯৭ খ্রিষ্টাব্দে স্যার জে. জে. থমসন সর্বপ্রথম ইলেকট্রনের অস্তিত্ব আবিষ্কার করেন। একটি ইলেকট্রনের আসল ভর অতি সামান্য 9.1085×10g। ইলেকট্রনের আধান -1.6×10 কুলম্ব । ইলেকট্রন নিউক্লিয়াসের চারদিকে ঘুর্ণায়মান। ইলেকট্রনকে সাধারণত e প্রতীক দ্বারা প্রকাশ করা হয়ে থাকে ।
জগন্নাথ বিশ্ববিদ্যালয় *অবিশেষায়িত পাবলিক বিশ্ববিদ্যালয়ের মধ্যে সর্বপ্রথম লিখিত ভর্তি পরীক্ষা চালু হয়।
হাইড্রোজেন আইসোটোপসমূহ H "ট্রিটিয়াম" নামে পরিচিত এবং এটির নিউক্লিয়াসের মধ্যে একটি প্রোটন এবং দুটি নিউট্রন রয়েছে। এটি তেজস্ক্রিয়, যা ১২.৩২ বছরের অর্ধায়ুর সহিত β- ক্ষয় এর মাধ্যমে হিলিয়াম-৩ এ ক্ষয়প্রাপ্ত হয়। অল্প পরিমাণ ট্রিটিয়াম প্রাকৃতিকভাবেই ঘঠিত হয়, কারণ হল বায়ুমন্ডলীয় গ্যাসের সঙ্গে কসমিক রশ্মিসমূহের পারস্পরিক ক্রিয়া। এছাড়াও পরমাণু অস্ত্র পরীক্ষার সময় ট্রিটিয়াম মুক্ত হয়।
অগ্নি (ক্ষেপণাস্ত্র) জানা গিয়েছে, অগ্নি-৩ ক্ষেপণাস্ত্রটির সার্কুলার এরর প্রবাবল (সিইপি)-এর রেঞ্জ ৪০ মিটার। অগ্নি-৩ নিজস্ব রেঞ্জ শ্রেণীতে বিশ্বের সবচেয়ে নির্ভুল স্ট্রাটেজিক ব্যালিস্টিক মিশাইল। ক্ষেপণাস্ত্র যত নির্ভুল হয়, তত তার "হত্যা ক্ষমতা" বৃদ্ধি পায় বলে এই ক্ষেপণাস্ত্রটি বিশেষ গুরুত্বপূর্ণ। এটির মাধ্যমে ছোট ইয়েল্ড নিউক্লিয়ার ওয়ারহেড (২০০ কিলোটন থার্মোনিউক্লিয়ার বা বুস্টেড ফিশন) ব্যবহার করেও মারাত্মক আঘাত হানা যায়। এর ফলে ভারত অন্যান্য পরমাণু ক্ষমতাধরদের তুলনায় কম ফিসাইল/ফিউশন উপাদান (প্লুটোনিয়াম/লিথিয়াম ডেটারাইড) করে অনেক বেশি পরিমাণ পারমাণবিক শক্তি ব্যবহারে সক্ষম হয়েছে। আগেকার পরমাণু-অস্ত্র ব্যবহারকারী ব্যালিস্টিক মিশাইলগুলির ক্ষেত্রে একই প্রকার মারাত্মক আঘাত হানতে বড় ইয়েল্ড (১-২ মেগাটন) ওয়ারহেড ব্যবহারের প্রয়োজন পড়ত। জানা গিয়েছে, ছোট পেলোডে অগ্নি-৩ ৩,৫০০ কিলোমিটারের অনেক বেশি দূরত্বেও আঘাত হানতে সক্ষম।
বড়দিনের ষড়যন্ত্র থাইল্যান্ড ও বার্মায় জার্মান প্রতিনিধি ছিলেন এমিল ও থিওডর হ্যাল্ফরিচ-যারা জার্মান অর্থমন্ত্রী কার্ল হ্যাল্ফরিচের ভাই ছিলেন। জিতেন্দ্রনাথ লাহিড়ী নামক একজন যুগান্তরের সদস্যের মাধ্যমে মার্চ ১৯১৫ সালে হ্যাল্ফরিচ ভাইয়েরা যতীনের সাথে যোগাযোগ স্থাপন করতে সক্ষম হন। এপ্রিলে যতীন জিতেন্দ্রনাথ ও নরেন্দ্রনাথ ভট্টাচার্যকে, যিনি ততদিনে তার প্রধান সহচারী হয়ে উঠছিলেন, বাটাভিয়াতে পাঠান। জার্মান কনসালের মাধ্যমে নরেন্দ্রনাথ হ্যাল্ফরিচ ভাইদের সাথে বাটাভিয়াতে দেখা করেছিলেন এবং অস্ত্রসহ "ম্যাভেরিকের" প্রত্যাশিত আগমনের সম্পর্কে তাকে অবহিত করা হয়েছিল। এই দুইজনের উপর দায়িত্ব ছিল ম্যাভেরিকের আগমনের পর তাকে বঙ্গোপসাগরের উপকূলে নিয়ে যাওয়া। এপ্রিল ১৯১৫ সালে বীরেন চট্টোপাধ্যায়ের কাছ থেকে নির্দেশনা এসেছিল জার্মানদের সাথে অর্থ ও অস্ত্র সাহায্য নিয়ে চুক্তি করা নিয়ে। যদিও অস্ত্রগুলো গদর দলের জন্য আনা হচ্ছিলো, বার্লিন কমিটি পরিকল্পনার পরিবর্তন করেন, অস্ত্রগুলো ভারতের পূর্ব উপকূলে, চট্টগ্রামের উপকূলে হাতিয়ায় সুন্দরবনের রাইমঙ্গলে এবং উড়িষ্যা উপকূলের বালেশ্বরে খালাশ করার সিধান্ত নিয়েছিলেন প্রথম দিকের পরিকল্পনা অনুযায়ী করাচির বদলে। বঙ্গোপসাগরের উপকূল থেকে অস্ত্রগুলো যতীনের দলের সংগ্রহ করার কথা ছিল। এর জন্য অশ্বিনীকুমারকে রাইমঙ্গলে পাঠানো হয়েছিল ম্যাভিরিককে স্বাগত জানার জন্য। যুগান্তর হ্যাল্ফরিচ ভাইদের কাছ থেকে কলকাতার হ্যারি এন্ড সন্সের মাধ্যমে তহবিলও (ধারনা করা হয় ৩৩,০০০ টাকা, ১৯১৫ সালের জুন ও আগস্ট মাসের মধ্যে) পেয়েছিলেন।
গিনিপিগ বৈজ্ঞানিক পরীক্ষা-নিরীক্ষায় গিনিপিগের ব্যবহার হয়ে আসছে সপ্তদশ শতক থেকে। ইতালীয় জীববিজ্ঞানী মার্সেলো মালপিঘি এবং কার্লো ফ্রাকাসাতি শারীরবৃত্ত কাঠামো পর্যবেক্ষণের লক্ষ্যে সর্বপ্রথম গিনিপিগের উপর বৈজ্ঞানিক গবেষণাকর্ম পরিচালনা করেছেন বলে ধারনা করা হয়। ১৭৮০ সালে এন্টোনি ল্যাভোইসিয়ে তাপ উৎপাদনের একক হিসেবে ক্যালরিমিটার আবিস্কারে গিনিপিগ ব্যবহার করেছিলেন যা ছিল মোম পুড়িয়ে ফেলার মতো।
মানব উন্নয়ন প্রতিবেদন মানব উন্নয়ন প্রতিবেদন (ইংরেজি: Human Development Report) হল জাতিসংঘ উন্নয়ন প্রকল্পের (United Nations Development Programme) উদ্যোগে সদস্য রাষ্ট্রসমূহের মানব উন্নয়নের ওপর প্রকাশ করা বাত্‌সরিক প্রতিবেদন। ১৯৯০ সালে পাকিস্তানী অর্থনীতিবিদ মেহবুব-উল-হক ও ভারতীয় অর্থনীতিবিদ অমর্ত্য সেনের উদ্যোগে এই প্রতিবেদন সর্বপ্রথম প্রকাশ করা হয়েছিল । তারপর থেকে প্রতিবছর এই প্রতিবেদন প্রকাশ করা হচ্ছে। এই প্রতিবেদনে মানব উন্নয়ন সূচক, দরিদ্রতা উন্নয়ন সূচক ও জেন্ডার উন্নয়ন সূচকের সহায়তায় সদস্য রাষ্ট্রসমূহের মানব উন্নয়নের গতিবিধির হার পরীক্ষা করা হয়। প্রতিবছর তার ভিত্তিতে দেশসমূহের একটি তালিকা প্রস্তুত করা হয় যার থেকে দেশসমূহে মানব উন্নয়নের হার সম্পর্কে জানা যায়। উদাহরণস্বরূপ, ২০১৪ সালের প্রতিবেদনে ভারতের স্থান ছিল ১৩৫ নম্বরে। প্রতিবেদন প্রতিবছরে এক-একটি মূল বিষয় রাখা হয় এবং প্রতিবেদনটির নামকরণও সেই হিসাবেই করা হয়। ২০১৪ সালের প্রতিবেদনটির মূল বিষয় ছিল "Sustaining Human Progress:Reducing Vulnerability and Building Resilience" (মানব উন্নয়ন টেকসইকরণ : দুর্বলতা কমানো ও প্রতিরোধক্ষমতা বাড়ানো)।
হানতারো নাগাওকা তিনি ১৯০৪ সালে পরমাণুর গঠনের একটি অনুকল্প প্রস্তাব করেছিলেন যা পরে ভুল প্রমাণিত হয়েছিল। তিনি বলেছিলেন পরমাণুর গঠন শনি গ্রহ এবং তার বলয়গুলোর মত। এ থেকে ভবিষ্যদ্বাণী করেছিলেন যে, পরমাণুর কেন্দ্রে অনেক ভারী একটি নিউক্লিয়াস থাকবে যেমন বলয়গুলোর কেন্দ্রে অনেক ভারী শনি গ্রহ আছে, আর নিউক্লিয়াসের চারদিকে ইলেকট্রন স্থির-তড়িৎ বলের কারণে ঘুরতে থাকবে যেমন বলয়গুলো মহাকর্ষ বলের কারণে শনির চারদিকে ঘোরে। আধুনিক পরমাণু মডেলের অন্যতম প্রস্তাবক আর্নস্ট রাদারফোর্ড ১৯১১ সালে তার বিখ্যাত পরমাণু মডেলে এই দুটি ভবিষ্যদ্বাণীকেই সমর্থন করেছিলেন। তিনি তার গবেষণাপত্রে নাগাওকার কথা উল্লেখও করেছিলেন। কিন্তু রাদারফোর্ড এবং নাগাওকা কারও তত্ত্বই বর্তমানে আর পুরোপুরি গ্রহণযোগ্য নয়। কারণ, শনির বলয়ের কোন আধান নেই, কিন্তু ইলেকট্রনের আধান রয়েছে। নাগাওকা নিজেই অবশ্য তার ভুল বুঝতে পেরে ১৯০৮ সালে তার অনুকল্পটি বর্জন করেছিলেন।
পুরুলিয়ায় অস্ত্র বর্ষণের ঘটনা ১৯৯৭ সালে একটি ভারতীয় আদালত ঘোষনা করে যে আনন্দ মার্গ নামে একটি গোষ্ঠী প্রকৃতপক্ষে বন্দুক ও গোলাবারুদ গ্রহণ করে। পাইলট এর সাক্ষ্য উপর ভিত্তি করে, যেমন বিমান এ আনন্দ মার্গ সদর দফতর একটি ছবি ও অন্যান্য প্রমাণ থেকে, বিচারক ঘোষনা করেন যে : "উপলব্ধ উপকরণ থেকে আমি একটি সিদ্ধাতে প্রতিষ্ঠিত হয়েছি, তা হল- যে অস্ত্রগুলি ফেলা হয়ে ছিল তার লক্ষ্য ছিল আনন্দ মার্গ এবং সঠিকভাবে বলতে হয় তিনটি তলাবিশিষ্ট সাদা ভবন ছিল লক্ষ্য এবং সেই লক্ষ্যে অস্ত্রগুলি উড়ন্ত উড়োজাহাজ থেকে অস্ত্রগুলি ফেলার চেষ্টা করা হয়েছিল এবং বিমানগুলি বিমানে উপকরণের ভিত্তিতে লক্ষ্যকে চিহ্নিত করে।" যাইহোক, ঘটনার বহু বছর পরেও, ঘটনার উদ্দেশ্য ও পদ্ধতির বিস্তারিত বিবরণ রহস্যের মধ্যে আবৃত করে রাখা হয়েছে।
স্যামুয়েল কিং অ্যালিসন স্যামুয়েল কিং অ্যালিসন(নভেম্বর ১৩, ১৯০০ - ‍সেপ্টেম্বর ১৫, ১৯৬৫) একজন মার্কিন পদার্থবিদ।  ম্যানহাটন প্রকল্পে তাঁর উল্লেখযোগ্য অবদানের জন্য মেডেল ফর মেরিট পদবীতে ভূষিত হন। তিনি ১৯৪৩ থেকে ১৯৪৪ সাল পর্যন্ত মেটালার্জিকাল ল্যাবরেটরিতে পরিচালক হিসেবে থাকার পর লস আলামস ল্যাবরেটরিতে কর্মরত ছিলেন। যুদ্ধের পর তিনি পরমাণু অস্ত্রের বেসামরিক নিয়ন্ত্রণে বিজ্ঞানীদের আন্দোলনের সাথে জড়িত ছিলেন।
কোয়ান্টাম তথ্যগুপ্তিবিদ্যা আইবিএম-এর টি জে ওয়াটসন রিসার্চ ল্যাবরেটরির কোয়ান্টাম কম্পিউটিং প্রকল্পের অন্যতম জনক চার্লস বেনেট ও তাঁর সহকর্মী জন স্মোলিন ও জিল ব্রাসার ১৯৮৯ সালে কোয়ান্টাম বলবিজ্ঞানের নীতিকে কাজে লাগিয়ে কীভাবে একটি নতুন তথ্যগুপ্তি ব্যবস্থা উদ্ভাবন করা যায়, এ নিয়ে পরীক্ষা চালান। পরীক্ষাটি ছিল এরকম - কতগুলি প্রোটনকে একটি ৩০ সেমি লম্বা চ্যানেলের মধ্য দিয়ে একটি আলোক-আবদ্ধকারী বাক্সের দিকে চালানো হয়। ফোটনগুলির পোলারায়ন, অর্থাৎ এদের আন্দোলনের দিক, কতগুলি ১ ও ০ মানবিশিষ্ট কোয়ান্টাম বিট বা কিউবিট হিসেবে গণ্য করা হয়। এই কিউবিটের সারিকে কোন বার্তার তথ্যগুপ্তির "চাবি" হিসেবে ব্যবহার করা যায়, এবং এই চাবির সাহায্যে কোন বার্তাকে সংকেতায়িত বা সংকেতমুক্ত করা সম্ভব। এই বিশেষ কোয়ান্টাম চাবির বৈশিষ্ট্য হল এতে হাইজেনবার্গের অনিশ্চয়তা নীতির প্রয়োগ ঘটেছে। কেউ যদি এই প্রোটন ধারা দিয়ে গঠিত এই কোয়ান্টাম চাবি উদ্ঘাটন করতে যায়, তবে সে প্রোটনগুলির বৈশিষ্ট্যে পরিবর্তন আনবে, যা বার্তার প্রেরক ও গ্রাহকের কাছে দৃষ্টিগোচর হবে। এ কারণে নীতিগতভাবে এই কৌশলের মাধ্যমে এমন তথ্যগুপ্তকারী চাবি তৈরি করা সম্ভব যা বাইরের কারও পক্ষে উদ্ঘাটন করা সম্ভব নয়।
জগন্নাথ বিশ্ববিদ্যালয় = জগন্নাথ বিশ্ববিদ্যালয় যা কিছুতে প্রথম =
*বাংলাদেশের পাবলিক বিশ্ববিদ্যালয় গুলোর মধ্যে সর্বপ্রথম জগন্নাথ বিশ্ববিদ্যালয়ে লিখিত পরীক্ষা চালু করে।
আলবার্ট আব্রাহাম মাইকেলসন ১৯০৭ সালে দারুণরকম নিখুঁত সব যন্ত্রপাতি নির্মাণ ও তাদের সাহায্য সম্পাদিত গুরুত্বপূর্ণ বৈজ্ঞানিক পরীক্ষা-নিরীক্ষা সম্পাদন করার জন্য তাঁকে নোবেল পুরস্কারে ভূষিত করা হয়। তিনিই মার্কিন নাগরিকদের মধ্যে সর্বপ্রথম এই বিরল সম্মাননা পান। মিকেলসনের লেখা উল্লেখযোগ্য বইগুলি হলো, ‘আলোর বেগ(১৯০২)’(Velocity of Light) এবং ‘বিশদ আলোকবিদ্যা(১৯২৭)’(Study in Optics)।
স্ট্রাটেজিক ফোর্সেস কম্যান্ড স্ট্রাটেজিক ফোর্সেস কম্যান্ডের কাজ হল এয়ার মার্শাল র‌্যাঙ্কের কোনো কম্যান্ডার ইন চিফ বা সমতুল পদাধীকারীর অধীনে এনসিএ-র নির্দেশাবলি কার্যকর করা। এনসিএ-র প্রত্যক্ষ আদেশ পাওয়ার পর পরমাণু অস্ত্র ও ওয়ারহেড সরবরাহ প্রক্রিয়া শুরু করা এই সংস্থার একক দায়িত্বের মধ্যে পড়ে। নিশানা এলাকার সঠিক নির্বাচন করার জন্য এই সংস্থা একটি বিভক্ত, সমন্বয়মূলক প্রক্রিয়া গ্রহণ করে যার সিদ্ধান্তগ্রহণের স্তর ভিন্ন ভিন্ন হয় এবং যা এনসিএ-এর নিয়মতান্ত্রিক আদেশাধীনে থাকে।
আবদুল কাদির (যুদ্ধজাহাজ) এতে যেসব অস্ত্র লাগানো হয়েছিল তার সবই ছিল জার্মানীর বিখ্যাত অস্ত্র নির্মাতা ক্রুপ এর তৈরী। এতে প্রধান অস্ত্র হিসেবে ছিল চারটি ১১ ইঞ্চি কামান যা দুইটি টারেটের মধ্যে থাকত যদিও পরবর্তীকালে ১৯০৪ সালে এদের বদলে চারটি ৮ইঞ্চি কামান একটি টারেটের মধ্যে স্থাপন করার চিন্তাভাবনা ছিল। এছাড়াও ক্লোজ রেঞ্জে টর্পেডো বোট থেকে সুরক্ষার জন্য এতে আটটি ৩.৫ ইঞ্চি ও ১.৫ ইঞ্চি কামান ছিল। অবশ্য পরে এদের সংখ্যা বাড়িয়ে ১০টিতে উন্নীত করে নতুন ডিজাইন করেছিল। এছাড়াও এতে ছয়টি ৫৩৩ মি.মি. বা ২১ ইঞ্চি টর্পেডো টিউব ছিল।
লা লা ল্যান্ড (চলচ্চিত্র) "এনাদার ডে অফ দা সান" বা প্রথম দৃশ্য যেটিই সর্বপ্রথম চিত্রায়ন করা হয় এবং যার চিত্রগ্রহণ করা হয় লস এঞ্জেলস এর মহাসড়কের মধ্যে ক্যালিফোর্নিয়া অঙ্গরাজ্যের "১০৫ ফ্রীওয়ে" থেকে "১১০" পর্যন্ত যেটি লস এঞ্জেলস এর ডাউনটাউন পর্যন্ত পৌছিয়েছে। দৃশ্যটি দুই দিনের মধ্যে চিত্রগ্রহণ করা হয়েছে এবং এর মধ্যে ১০০ জনেরও বেশি নৃত্যশিল্পী ছিল। শুধুমাত্র আলাদা এই দৃশ্যের জন্য চেজল একটি বার্তা দিতে চেয়েছেন যে শহরটি কত বৃস্তিত। দৃশ্যটি মূলত পরিকল্পনা করা হয়েছিল সমভূমিতে করার কিন্তু চেজল সিন্ধান্ত নেন যে এটি ১০৫-১১০ ফ্রীওয়েতে করার জন্য যেটি ছিল বাতাসে ১০০ ফুট উঁচু। প্রযোজনা নকশাকারী ডেভিড ওয়াসকো বলেন, "“আমি ভেবেছি কেউ হয়ত উপর থেকে পড়ে যাবে এবং মৃত্যু ঘটবে”"। হাইওয়েটির প্রত্যেক অংশ বন্ধ ছিল না। চেজল এই দৃশ্যটিকে তুলনা করেন হলুদ ইটের রাস্তা যেটি ইমারলেড শহর পর্যন্ত চলেছে ১৯৩৯ সালের উইজার্ড অব ওজ ছবির দৃশ্যের সাথে।
হ্যারি পটার অ্যান্ড দ্য গবলেট অব ফায়ার হ্যারি পটার অ্যান্ড দ্য গবলেট অফ ফায়ার (ইংরেজিতে Harry Potter and the Goblet of Fire) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের চতুর্থ বই। এটি ২০০০ সালের ৮ জুলাই প্রকাশিত হয়। বইটি ২০০১ সালে হুগো অ্যাওয়ার্ড অর্জন করে।
হারমায়নি গ্রেঞ্জার হারমায়নি জিন গ্রেঞ্জার (ইংরেজিতে Hermione Jean Granger) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের এক কাল্পনিক চরিত্র। সিরিজের প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" থেকে পরবর্তী প্রতিটি উপন্যাসে তার উপস্থিতি রয়েছে। সিরিজে সে হ্যারি পটার ও রন উইজলির অত্যন্ত ঘনিষ্ঠ বন্ধু হিসেবে আবির্ভূত হয়েছে। তার চরিত্রে বিচক্ষণতা ও বুদ্ধির সমন্বয় ঘটেছে। রাউলিং বলেছেন যে, তিনি হারমায়নির মধ্যে তার নিজের ছোটবেলার চরিত্রকে প্রকাশ করেছেন।
সেভেরাস স্নেপ সেভেরাস স্নেপ (ইংরেজি ভাষায় Severus Snape) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের একটি কাল্পনিক চরিত্র। প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" এ তিনি প্রাথমিক খলনায়কদের একজন হলেও পরবর্তীকালে তাঁর চরিত্রটি আরো জটিল এবং রহস্যময় হয়ে উঠে। রাউলিং স্নেপের প্রকৃত চরিত্র ও আনুগত্য প্রকাশ করেন সিরিজের সর্বশেষ বই "হ্যারি পটার অ্যান্ড দ্য ডেথলি হ্যালোস" এ। স্নেপ সিরিজের সাতটি বইয়ের প্রতিটিতে উপস্থিত ছিলেন।
হ্যারি পটার বইয়ে উল্লিখিত চরিত্র এখানে ব্রিটিশ লেখিকা জে. কে. রাউলিং রচিত "হ্যারি পটার" কল্পকাহিনী উপন্যাস সিরিজে উল্লিখিত সকল চরিত্রের সংক্ষিপ্ত বর্ণনা রয়েছে। এই তালিকাটি চরিত্রসমূহের শেষ নামের বর্ণমালার ক্রমানুসারে বিন্যস্ত করা হয়েছে।
হ্যারি পটার (চরিত্র) হ্যারি জেমস পটার (ইংরেজিতে Harry James Potter) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের প্রধান চরিত্র। হ্যারিকে ঘিরেই এই সিরিজের কাহিনী আবর্তিত হয়েছে। হ্যারি ১১ বছর বয়সে সর্বপ্রথম জানতে পারে যে সে একজন জাদুকর।
হ্যারি পটার (চলচ্চিত্র ধারাবাহিক) হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
হরক্রাক্স হরক্রাক্স (ইংরেজিতে Horcrux) হচ্ছে ব্রিটিশ লেখিকা জে কে রাউলিং রচিত "হ্যারি পটার" উপন্যাস সিরিজের একটি জাদুক্ষমতাসম্পন্ন বস্তু। এটি ডার্ক ম্যাজিক বা কালো জাদুর একটি উপকরণ যা অমরত্ব লাভের উদ্দেশ্যে তৈরি করা হয়। সিরিজের ষষ্ঠ উপন্যাস, "হ্যারি পটার অ্যান্ড দ্য হাফ-ব্লাড প্রিন্স" এ সর্বপ্রথম প্রত্যক্ষভাবে হরক্রাক্সের কথা উল্লেখ করা হয়; যদিও পূর্ববর্তী উপন্যাসসমূহেও পরোক্ষভাবে এর উপস্থিতি ছিল। রাউলিং হোরেস স্লাগহর্ন চরিত্রের মাধ্যমে হরক্রাক্সের অস্তিত্ব সম্পর্কে পাঠকদের অবহিত করেন। লর্ড ভলডেমর্ট এর হরক্রাক্সগুলো উদ্ধার ও ধ্বংস করা সিরিজের শেষ দুইটি বই "হ্যারি পটার অ্যান্ড দ্য হাফ-ব্লাড প্রিন্স" ও "হ্যারি পটার অ্যান্ড দ্য ডেথলি হ্যালোস" এর প্রধান উদ্দেশ্য।
লর্ড ভলডেমর্ট লর্ড ভলডেমর্ট (ইংরেজিতে Lord Voldemort) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের প্রধান খলচরিত্র। ভলডেমর্টের প্রথম উপস্থিতি "হ্যারি পটার অ্যান্ড দ্য ফিলোসফার্স স্টোন" এ। এরপর থেকে পরবর্তী সবগুলো বইয়ে ("হ্যারি পটার অ্যান্ড দ্য প্রিজনার অফ আজকাবান" ব্যতীত) তার উপস্থিতি রয়েছে।
হ্যারি পটার অ্যান্ড দ্য ফিলোসফার্স স্টোন হ্যারি পটার অ্যান্ড দ্য ফিলোসফার্স স্টোন () ব্রিটিশ লেখিকা জে. কে. রাউলিং রচিত "হ্যারি পটার" নামক কাল্পনিক উপন্যাস সিরিজের প্রথম উপন্যাস। এখানে হ্যারি পটার নামে একজন জাদুকরের কথা বলা হয়েছে, যে এগার বছর বয়সে সর্বপ্রথম আবিষ্কার করে যে সে একজন জাদুকর এবং হগওয়ার্টস নামের একটি জাদুবিদ্যা শিক্ষার স্কুলে ভর্তি হয়। হগওয়ার্টসে সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে এবং তাদের সহযোগিতায় কালো জাদুকর লর্ড ভলডেমর্টকে পরাজিত করে এবং পরশপাথরটিকে উদ্ধার করে। ভলডেমর্টই হ্যারির এক বছর বয়সে তার বাবা মাকে হত্যা করেছিল এবং তাকেও হত্যার চেষ্টা করেছিল।
হ্যারি পটার অ্যান্ড দ্য চেম্বার অব সিক্রেটস হ্যারি পটার অ্যান্ড দ্য চেম্বার অফ সিক্রেটস (ইংরেজিতে Harry Potter and the Chamber of Secrets) ব্রিটিশ লেখিকা জে কে রাউলিং রচিত "হ্যারি পটার" উপন্যাস সিরিজের দ্বিতীয় বই। বইটি ১৯৯৮ সালের ২ জুলাই যুক্তরাজ্যে এবং ১৯৯৯ সালের ২ জুন যুক্তরাষ্ট্রে প্রকাশিত হয়।
অর্ডার অব দ্য ফিনিক্স (কাল্পনিক সংগঠন) অর্ডার অফ দ্য ফিনিক্স (ইংরেজিতে Order of the Phoenix) হচ্ছে ব্রিটিশ লেখিকা জে কে রাউলিং রচিত "হ্যারি পটার" উপন্যাস সিরিজের একটি সংগঠনের নাম। লর্ড ভলডেমর্ট ও তার অনুসারী ডেথ ইটারদের বিরুদ্ধে লড়াই করা এবং তাদের জাদুবিশ্ব নিয়ন্ত্রণের অশুভ তৎপরতা প্রতিহত করার উদ্দেশ্যে অ্যালবাস ডাম্বলডোর এই গোপন সংগঠনটি প্রতিষ্ঠা করেন। এর নামানুসারেই সিরিজের পঞ্চম বইয়ের নাম "হ্যারি পটার অ্যান্ড দ্য অর্ডার অফ দ্য ফিনিক্স" রাখা হয়।
রুবিয়াস হ্যাগ্রিড রুবিয়াস হ্যাগ্রিড (ইংরেজি: Rubeus Hagrid) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের একটি কাল্পনিক চরিত্র। সে সকলের কাছে হ্যাগ্রিড নামেই পরিচিত। সে হগওয়ার্টসের চাবি ও মাঠের রক্ষক এবং গেমকিপার। হগওয়ার্টসে হ্যারি পটারের তৃতীয় বর্ষে হ্যাগ্রিড কেয়ার অফ ম্যাজিকাল ক্রিয়েচার্স বিষয়ের শিক্ষক হিসেবে নিযুক্ত হয়। সিরিজে পরবর্তীতে জানা যায় যে, হ্যাগ্রিড অর্ডার অফ দ্য ফিনিক্সের সদস্য।
হ্যারি পটার হ্যারি পটার ( ) হচ্ছে ব্রিটিশ লেখিকা জে. কে. রাউলিং রচিত সাত খন্ডের কাল্পনিক উপন্যাসের একটি সিরিজ। এই সিরিজের উপন্যাসগুলিতে জাদুকরদের পৃথিবীর কথা বলা হয়েছে এবং কাহিনী আবর্তিত হয়েছে হ্যারি পটার নামের এক কিশোর জাদুকরকে ঘিরে, যে তার প্রিয় বন্ধু রন উইজলি ও হারমায়নি গ্রেঞ্জারকে সাথে নিয়ে নানা অ্যাডভেঞ্চারে অংশ নেয়। কাহিনীর বেশিরভাগ ঘটনা ঘটেছে হগওয়ার্টস স্কুল অব উইচক্র্যাফট এন্ড উইজার্ডরিতে। মূল চরিত্র হ্যারি পটারের বড় হওয়ার পথে যেসব ঘটনা ঘটে, তার শিক্ষাজীবন, সম্পর্ক ও অ্যাডভেঞ্চার নিয়েই কাহিনী রচিত হয়েছে। আবার বইটিতে মানুষের বন্ধুত্ব, উচ্চাশা, ইচ্ছা, গর্ব, সাহস, ভালবাসা, মৃত্যু প্রভৃতিকে জাদুর দুনিয়ার জটিল ইতিহাস, বৈচিত্র্যপূর্ণ অধিবাসী, অনন্য সংস্কৃতি ও সমাজ প্রভৃতির দৃষ্টিকোণ থেকে বর্ণনা করা হয়েছে। এর কাহিনী মূলত কালো-যাদুকর লর্ড ভলডেমর্ট, যে জাদু সাম্রাজ্যে প্রতিপত্তি লাভের উদ্দেশ্যে হ্যারির বাবা-মাকে হত্যা করেছিল ও তার চিরশত্রু হ্যারি পটারকে কেন্দ্র করেই আবর্তিত হয়েছে।
হ্যারি পটার অ্যান্ড দ্য হাফ-ব্লাড প্রিন্স হ্যারি পটার অ্যান্ড দ্য হাফ-ব্লাড প্রিন্স (ইংরেজিতে Harry Potter and the Half-Blood Prince) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের ষষ্ঠ বই। এটি ২০০৫ সালের ১৬ জুলাই প্রকাশিত হয়। বইটিতে হ্যারি পটার হগওয়ার্টস স্কুলে তার ষষ্ঠ বর্ষে পদার্পন করে। বইটিতে লর্ড ভলডেমর্টের অতীত জীবনের বিস্তারিত বর্ণনা দেয়া হয়েছে। এ বই থেকেই হ্যারি ও অন্যান্যরা শেষ লড়াইয়ের প্রস্তুতি নেয়া শুরু করে। এছাড়া, হ্যারি ও তার বন্ধুদের বয়োঃসন্ধিকালের বিভিন্ন সমস্যা, সম্পর্কের জটিলতা ও আবেগের দ্বন্দ্ব প্রভৃতি বিষয় এই বইটির অন্যতম উপজীব্য বিষয়।
অনুবাদে হ্যারি পটার ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজ ইতিহাসের সর্বাধিক পঠিত শিশুসাহিত্য এ পরিণত হয়েছে। বিভিন্ন দেশে বিভিন্ন বয়সী পাঠকেরা এর পাঠক। ২০১১ সালের এপ্রিল মাস পর্যন্ত বইগুলোর ৪৫০ মিলিয়ন কপিরও বেশি বিক্রিত হয়েছে এবং প্রায় ৬৪ টি ভাষায় অনূদিত হয়েছে। তবে ব্রাজিলীয় পর্তুগিজ এবং সিম্পলিফাইড চাইনিজ ভাষার অনুবাদগুলোও যদি ধরা হয়, তাহলে বলা যায় বইগুলো কমপক্ষে ৬৭ টি ভাষাতে অনুবাদ হয়েছে। (আমেরিকান ইংরেজি সংস্করণ ছাড়াই।)
হ্যারি পটার অ্যান্ড দ্য গবলেট অব ফায়ার (চলচ্চিত্র) হ্যারি পটার অ্যান্ড দ্য গবলেট অব ফায়ার জে. কে. রাউলিং রচিত একই নামের উপন্যাস অবলম্বনে ২০০৫ সালে নির্মিত একটি ফ্যান্টাসি-অ্যাডভেঞ্চার চলচ্চিত্র। এটি হ্যারি পটার চলচ্চিত্র সিরিজের চতুর্থ চলচ্চিত্র। এটি পরিচালনা করেন মাইক নিউয়েল। এর চিত্রনাট্য রচনা করেন স্টিভ ক্লোভস এবং প্রযোজনা করেন ডেভিড হেয়ম্যান। এটি হ্যারি পটারের হগওয়ার্টসে চতুর্থ বছরের কাহিনী নিয়ে আবর্তিত যখন গবলেট অব ফায়ার হ্যারি পটারকে দ্য ট্রাইউইজার্ড টুর্নামেন্টে অংশগ্রহণের জন্য নির্বাচিত করে।
হ্যারি পটার অ্যান্ড দ্য প্রিজনার অব আজকাবান হ্যারি পটার অ্যান্ড দ্য প্রিজনার অফ আজকাবান (ইংরেজিতে Harry Potter and the Prisoner of Azkaban) ব্রিটিশ লেখিকা জে কে রাউলিং রচিত হ্যারি পটার উপন্যাস সিরিজের তৃতীয় বই। বইটি ১৯৯৯ সালের ৮ জুলাই প্রকাশিত হয়। এটি ১৯৯৯ সালে হুইটব্রেড বুক অ্যাওয়ার্ড ও ব্র্যাম স্টোকার অ্যাওয়ার্ড এবং ২০০০ সালে লুকাস অ্যাওয়ার্ড লাভ করে। এছাড়াও হুগো অ্যাওয়ার্ডের জন্য মনোনয়ন লাভ করে। বইটির কাহিনী অবলম্বনে নির্মিত চলচ্চিত্র ২০০৪ সালের ৩১ মে যুক্তরাজ্যে এবং ৪ জুন যুক্তরাষ্ট্রে মুক্তি লাভ করে।
হ্যারি পটার অ্যান্ড দ্য ডেথলি হ্যালোস হ্যারি পটার অ্যান্ড দ্য ডেথলি হ্যালোস (ইংরেজি: Harry Potter and the Deathly Hallows) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের সপ্তম ও সর্বশেষ খন্ড। বইটি ২০০৭ সালের ২১ জুলাই প্রকাশিত হয়। পূর্ববর্তী খন্ড "হ্যারি পটার অ্যান্ড দ্য হাফ-ব্লাড প্রিন্স" এর কাহিনীর ধারাবাহিকতায় এ বইটির প্রেক্ষাপট তৈরি হয়েছে। এ বইটির মাধ্যমে হ্যারি পটার সিরিজের সমাপ্তি ঘটে।
"হ্যারি পটার অ্যান্ড দ্য ডেথলি হ্যালোস" যুক্তরাজ্যে ব্লুমসবারি পাবলিশিং, যুক্তরাষ্ট্রে স্কলাস্টিক, কানাডায় রেইনকোস্ট বুকস এবং অস্ট্রেলিয়া ও নিউজিল্যান্ডে অ্যালান & আনউইন প্রকাশ করে। এটি আন্তর্জাতিকভাবে ৯৩ টি দেশে একই সাথে প্রকাশিত হয়। "ডেথলি হ্যালোস" বিশ্বের সবচেয়ে দ্রুততম বিক্রিত বই হিসেবে রেকর্ড করে। প্রথম ২৪ ঘণ্টার মধ্যেই এটির ১৫ মিলিয়ন কপি বিক্রি হয়। এই বইটি বিশ্বের বিভিন্ন ভাষায় অনূদিত হয়েছে। এর মধ্যে বাংলা, হিন্দি, ইউক্রেনীয়, পোলীয়, সুয়েডীয়, আরবি, ফরাসি, জার্মান প্রভৃতি উল্লেখযোগ্য।
ডেথ ইটার ডেথ ইটারস (ইংরেজিতে Death Eaters) হচ্ছে ব্রিটিশ লেখিকা জে কে রাউলিং রচিত "হ্যারি পটার" উপন্যাস সিরিজের একদল জাদুকর ও জাদুকরিদের সমন্বয়ে গঠিত গ্রুপ। সিরিজের প্রধান খলচরিত্র লর্ড ভলডেমর্ট এর প্রতিষ্ঠাতা এবং নেতৃত্বদানকারী। তাদের উদ্দেশ্য হচ্ছে মাগল বংশজাত জাদুকরদের নির্মূলের মাধ্যমে জাদুকর সম্প্রদায়কে বিশুদ্ধ করা। এছাড়াও তারা জাদু মন্ত্রনালয় দখল করার মাধ্যমে সম্পূর্ণ জাদুবিশ্ব নিজেদের অধীনে নিয়ে আসার পরিকল্পনা করে।
এমা ওয়াটসন ১৯৯৯ সালে "হ্যারি পটার অ্যান্ড দ্য ফিলোসফার্স স্টোনের" চিত্রগ্রহণ শুরু হয়। ব্রিটিশ লেখিকা জে কে রাউলিং রচিত জনপ্রিয় উপন্যাস অবলম্বনে এই চলচ্চিত্রটি নির্মিত হয়েছিল। নির্মাতা সংস্থা অক্সফোর্ডের স্টেজকোচ থিয়েটার আর্টসের এক শিক্ষকের মাধ্যমে এমা ওয়াটসনের খোঁজ পায়। তারা ওয়াটসনের আত্মবিশ্বাসে অভিভূত হয়ে যান। আটবার অডিশনের পর চলচ্চিত্রটির প্রযোজক ডেভিড হেম্যান বলেন যে, ওয়াটসন এবং তার সহকর্মী অভিনেতা ড্যানিয়েল র‌্যাডক্লিফ ও রুপার্ট গ্রিন্ট যথাক্রমে হারমায়োনি গ্রেঞ্জার, হ্যারি পটার ও রন উইজলি চরিত্রে অভিনয় করবে। জে কে রাউলিং ওয়াটসনকে তার প্রথম যোগ্যতা পরীক্ষাতেই সমর্থন করেছিলেন।
ডাম্বলডোর’স আর্মি ডাম্বলডোর’স আর্মি (ইংরেজি: Dumbledore's Army) (সংক্ষেপে ডি. এ. বা D.A.) বা ডাম্বলডোরের আর্মি ব্রিটিশ লেখিকা জে. কে. রাউলিং রচিত "হ্যারি পটার" সিরিজের একটি ছাত্র সংগঠন। সিরিজের তিন প্রধান চরিত্র হ্যারি পটার, রন উইজলি ও হারমায়োনি গ্রেঞ্জার এই সংগঠনের প্রতিষ্ঠাতা। হগওয়ার্টের হাই ইনকুইজিটর (প্রধান পরিদর্শক) ডলোরেস আমব্রিজের কুশাসনের বিরুদ্ধে এবং ডিফেন্স এগেনস্ট দ্য ডার্ক আর্টস বিষয়ে ব্যবহারিক জ্ঞান অর্জনের লক্ষ্যে এই সংগঠন স্থাপিত হয়।
কুইডিচ থ্রু দি এজেস "হ্যারি পটার" জগতের কুইডিচ সম্পর্কে ব্রিটিশ লেখিকা জে. কে. রাউলিং রচিত একটি বই হল কুইডিচ থ্রু দি এজেস। ২০০১ সালে তিনি কেনিলওয়ার্থি হুইস্প ছদ্মনামে বইটি লিখেন। আপাতঃদৃষ্টিতে এটি "হ্যারি পটার" সিরিজের কয়েকটি বইয়ে উল্লেখিত হগওয়ার্টস লাইব্রেরির কুইডিচ থ্রু দি এজেস নামক সত্যিকার একটি বইয়ের কপি।
জে কে রাউলিং জোয়ানে "জো" রাউলিং ওবিই (জন্ম: জুলাই ৩১ ১৯৬৫) একজন সফলতম ইংরেজ কল্পকাহিনী লেখিকা যিনি জে. কে. রাউলিং ছদ্ম নামে লেখালেখি করেন। রাউলিং জনপ্রিয় কল্পকাহিনী "হ্যারি পটার" সিরিজের রচয়িতা, যা তাঁকে বিশ্বজুড়ে সম্মান ও জনপ্রিয়তা এনে দিয়েছে। এ সাহিত্য কর্মের জন্য তিনি একাধিক পুরস্কার জিতেছেন। সারা বিশ্বে "হ্যারি পটার" সিরিজের ৪০০ মিলিয়নেরও অধিক কপি বিক্রি হয়েছে।
অ্যালবাস ডাম্বলডোর অ্যালবাস পার্সিভ্যাল উলফ্রিক ব্রায়ান ডাম্বলডোর (ইংরেজিতে Albus Percival Wulfrick Brian Dumbledore) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের এক কাল্পনিক চরিত্র তথা অন্যতম মুখ্যচরিত্র। সিরিজের অধিকাংশ সময়ে তাঁর উপস্থিতি হগওয়ার্টস স্কুল অফ উইচক্র্যাফট অ্যান্ড উইজাড্রির হেডমাস্টার হিসেবে। ডাম্বলডোর চরিত্রটি রোলিং এর এক অনন্য সৃষ্টি ৷ ডাম্বলডোর-সংক্রান্ত একটি প্রাক-কাহিনি থেকে জানা যায়, তিনি ছিলেন "অর্ডার অফ দ্য ফিনিক্স" নামক সংগঠনটির প্রতিষ্ঠাতা ও নেতা। এই সংগঠনটি সিরিজের মুখ্য খলচরিত্র লর্ড ভল্ডেমর্টের বিরুদ্ধে সংগ্রামের জন্য গঠিত হয়।
রন উইজলি রোনাল্ড বিলিয়াস "রন" উইজলি () হল জে. কে. রাউলিংয়ের "হ্যারি পটার" উপন্যাস সিরিজের একটি কাল্পনিক চরিত্র। সে এই সিরিজের অন্যতম প্রধান চরিত্র। রনকে প্রথম দেখা যায় সিরিজের প্রথম অংশে "হ্যারি পটার অ্যান্ড দ্য ফিলোসফার্স স্টোন (১৯৯৭)" বইতে। হ্যারি পটার ও হারমায়োনি গ্রেঞ্জার এর বন্ধু হিসেবে। সে "উইজলি" নামে একটি পিউর ব্লাড পরিবারের সদস্য। হ্যারি ও হারমায়োনির মত সেও গ্রিফিন্ডর হাউজের সদস্য। ব্রিটিশ অভিনেতা রুপার্ট গ্রিন্ট "হ্যারি পটার" চলচ্চিত্রে রনের ভূমিকায় অভিনয় করেছে।
হ্যারি পটার অ্যান্ড দ্য হাফ-ব্লাড প্রিন্স (চলচ্চিত্র) হ্যারি পটার অ্যান্ড দ্য হাফ-ব্লাড প্রিন্স জে. কে. রাউলিং রচিত একই নামের একটি উপন্যাস অবলম্বনে ২০০৯ সালে নির্মিত একটি ফ্যান্টাসি-অ্যাডভেঞ্চার চলচ্চিত্র। এটি হ্যারি পটার চলচ্চিত্র সিরিজের ষষ্ঠ চলচ্চিত্র। সিরিজের পঞ্চম চলচ্চিত্র "হ্যারি পটার অ্যান্ড দি অর্ডার অফ দ্য ফিনিক্স"-এর পরিচালক ডেভিড ইয়েটস এই চলচ্চিত্রেরও পরিচালনা করেন। প্রযোজনা করেন ডেভিড হেয়ম্যান ও ডেভিড ব্যারন। সিরিজের প্রথম চারটি চলচ্চিত্রের চিত্রনাট্যকার স্টিভ ক্লোভস এই চলচ্চিত্রের চিত্রনাট্য রচনা করেন।
জিনি ওয়েজলি জিনার্ভা মলি "জিনি" ওয়েজলি ব্রিটিশ লেখিকা জে. কে. রাউলিং-এর হ্যারি পটার সিরিজের একটি কাল্পনিক চরিত্র। শুরুর দিকে জিনির চরিত্রটি তেমন গুরুত্বপূর্ণ ছিলনা। তাকে হ্যারি পটারের ঘনিষ্ঠ বন্ধু রন ওয়েজলির বোন হিসেবেই দেখা হত। সে প্রথম থেকেই হ্যারির প্রেমে পড়ে যায়। সিরিজের পরবর্তী পর্বে জিনির গুরুত্ব বেড়ে যায় এবং হ্যারি পটারের প্রেমিকা হিসেবে তার আবির্ভাব ঘটে।
জাদু মন্ত্রক জাদু মন্ত্রক বা জাদু মন্ত্রণালয় (ইংরেজি: Ministry of Magic) জে. কে. রাউলিং রচিত "হ্যারি পটার" সিরিজে উল্লিখিত ব্রিটেনের জাদুকর সম্প্রদায়ের একটি কাল্পনিক সরকার। "হ্যারি পটার অ্যান্ড দ্য ফিলোসফার্স স্টোন" উপন্যাসে জাদু মন্ত্রকের কথা প্রথম উল্লেখ করা হয়। "হ্যারি পটার অ্যান্ড দ্য অর্ডার অফ দ্য ফিনিক্স" উপন্যাসে প্রথম জাদু মন্ত্রকের বর্ণনা দেওয়া হয়। সমগ্র সিরিজ জুড়ে দেখানো হয়েছে যে জাদু মন্ত্রক আগাগোড়া দুর্নীতিপূর্ণ। এর উচ্চপদস্থ আধিকারিকবর্গ প্রকৃত ঘটনা ও জাদুদুনিয়ার বিপদ সম্পর্কে অন্ধ। খলনায়ক লর্ড ভলডেমর্টের উত্থানের পর জাদু মন্ত্রক দুর্নীতির চূড়ান্ত অবস্থায় চলে যায়।
হ্যারি পটারের জাদুর মন্ত্রের তালিকা হ্যারি পটারের জাদুমন্ত্রগুলো জে কে রাউলিং রচিত হ্যারি পটার উপন্যাস সিরিজে দেখা যায়। এই সিরিজে জাদুকররা আধুনিক প্রযুক্তির বিকল্প হিসেবে জাদুমন্ত্র ব্যবহার করে। "হ্যারি পটার" বইগুলোতে মন্ত্র বলতে প্রকৃতপক্ষে বুঝায় কিছু নির্বাচিত শব্দগুচ্ছ; যা জাদুর কাঠি বা জাদুদন্ডের মাধ্যমে প্রয়োগ করে অলৌকিকভাবে যে কোন কার্য সম্পাদন করা যায়। মুখে উচ্চারণের মাধ্যমে বা মনে মনে চিন্তা করে এই মন্ত্রগুলো প্রয়োগ করা যায়। মন্ত্রগুলো আসলে প্রচলিত ভাষা বা ল্যাটিন ভাষার পরিবর্তিত রূপ। এই মন্ত্রগুলো ব্যাকরণ এর নিয়মে সঠিক নয় এবং প্রায় সবগুলোই ল্যাটিন ভাষা থেকে এসেছে। অবশ্য ল্যাটিন ভাষার পরিবর্তিত রূপে।
হ্যারি পটার অ্যান্ড দ্য ফিলোসফার্স স্টোন (চলচ্চিত্র) হ্যারি পটার অ্যান্ড দ্য ফিলোসফার্স স্টোন, যুক্তরাষ্ট্র ও ভারতে হ্যারি পটার অ্যান্ড দ্য সরসারার্স স্টোন, জে. কে. রাউলিং রচিত একই নামের একটি উপন্যাস অবলম্বনে ২০০১ সালে নির্মিত একটি ফ্যান্টাসি-অ্যাডভেঞ্চার চলচ্চিত্র। ক্রিস কলম্বাস পরিচালিত ছবিটি হ্যারি পটার চলচ্চিত্র সিরিজের প্রথম চলচ্চিত্র। ছবিটি প্রযোজনা করেন ডেভিড হেয়ম্যান এবং চিত্রনাট্য লিখেন স্টিভ ক্লোভস। চলচ্চিত্রটিতে হ্যারি পটার নামের একজন অনাথ বালকের কাহিনী বলা হয়েছে যে তার এগারতম জন্মদিনে জানতে পারে যে সে একজন জাদুকর এবং হগওয়ার্টস জাদু বিদ্যালয়ে ভর্তি হয়। চলচ্চিত্রটিতে হ্যারির চরিত্রে অভিনয় করে ড্যানিয়েল র‌্যাডক্লিফ, এবং হ্যারির দুই বন্ধু রন উইজলি ও হারমায়োনি গ্রেঞ্জার এর চরিত্রে অভিনয় করে রুপার্ট গ্রিন্ট ও এমা ওয়াটসন। অন্যান্য অভিনয়শিল্পীদের মধ্যে রয়েছেন রিচার্ড হ্যারিস, রোবি কলট্রেন, ম্যাগি স্মিথ, অ্যালান রিকম্যান ও ইয়ান হার্ট।
ড্রেকো ম্যালফয় ড্রেকো ম্যালফয় (ইংরেজি: Draco Malfoy) জে. কে. রাউলিং রচিত "হ্যারি পটার" সিরিজের একটি কাল্পনিক চরিত্র তথা অন্যতম খলনায়ক। সে হ্যারি পটারের একই বর্ষের সহপাঠী এবং স্লিদারিন হাউসের ছাত্র। সে তার হাউসের সর্বাপেক্ষা আলোচিত কিশোর চরিত্র। ভিনসেন্ট ক্র্যাব ও গ্রেগরি গোয়েল নামে দুই বোকা সহপাঠী তার ছায়াসঙ্গী। এই দুই জন দেহরক্ষীর মতো তার সঙ্গে ঘোরে। ড্রেকোর চরিত্রটি আঁকা হয়েছে এক কাপুরুষ উৎপীড়কের মতো করে। সে অশালীন ভাষায় তার বিরোধীদের মানসিক আঘাত করে থাকে। তবে জাদুক্ষমতা ব্যবহারে তার কিছু বিশিষ্টতাও রয়েছে। "হ্যারি পটার অ্যান্ড দ্য হাফ-ব্লাড প্রিন্স" উপন্যাসে ড্রেকো ম্যালফয়ই প্রধান খলচরিত্র।
হ্যারি পটার চলচ্চিত্র সিরিজের কুশীলবদের তালিকা "হ্যারি পটার" চলচ্চিত্র সিরিজের কুশীলবদের তালিকা হল জে. কে. রাউলিং রচিত হ্যারি পটার সিরিজের চলচ্চিত্র সমূহে অভিনয় করা অভিনেতা ও অভিনেত্রীদের একটি তালিকা। যখন হ্যারি পটার, রন উইজলি ও হারমায়োনি গ্রেঞ্জার চরিত্র তিনটিতে অভিনয়ের জন্য ড্যানিয়েল র‌্যাডক্লিফ, রুপার্ট গ্রিন্ট ও এমা ওয়াটসনকে নির্বাচিত করা হয়, তখন তারা কার্যত অপরিচিত ছিল।
জে কে রাউলিং হ্যারি পটার সিরিজের ১ম গল্পটি লেখা শেষ করার পর বইটি প্রকাশ করার জন্য প্রকাশকদের কাছে অনেক ঘুরতে হয়েছিল রাউলিংকে। প্রকাশকদের ধারণা ছিল বইটি তাঁদের ব্যবসায়িকভাবে ক্ষতির সম্মুখীন করবে। আটজন প্রকাশক ফিরিয়ে দেওয়ার পর ব্লুমসবারি নামের একটি প্রকাশনী ১৯৯৭ সালের ২৬ জুন হ্যারি পটার সিরিজের প্রথম বই 'হ্যারি পটার অ্যান্ড দ্য ফিলোসফার্স স্টোন' প্রকাশ করে। এরপরের ইতিহাস সকলেরই জানা। একেবারে অচেনা-অজানা জে.কে. রাউলিং হয়ে যান বিশ্ববিখ্যাত। যে রাউলিংকে এর আগে তার পরিবার ও পরিচিত জনরা ছাড়া অন্য কেউ চিনতো না। বিশ্বব্যাপী হ্যারি পটার সিরিজের ৩৫ কোটি কপি বিক্রি হয়েছে। তবে সবচেয়ে আশ্চর্যজনক বিষয় হলো জে.কে. রাউলিং এর লেখা হ্যারি পটার সিরিজের বই কেনার জন্য প্রকাশিত হওয়ার আগের দিন রাত থেকে মানুষ বইয়ের দোকানের সামনে লাইন দিতো।
হ্যারি পটার অ্যান্ড দ্য ডেথলি হ্যালোস (চলচ্চিত্র) হ্যারি পটার অ্যান্ড দ্য ডেথলি হ্যালোস ২০১০-১১ সালে মুক্তিপ্রাপ্ত দুই পর্বের এপিক ফ্যান্টাসি চলচ্চিত্র। ছবিটি ডেভিড ইয়েটস পরিচালিত এবং জে কে রাউলিং রচিত একই নামের একটি উপন্যাস অবলম্বনে স্টিভ ক্লোভস কর্তৃক লিখিত। ছবিটি প্রযোজনা করেন রাওলিং এবং ডেভিড হেয়ম্যান ও ডেভিড ব্যারন। এটি "হ্যারি পটার" চলচ্চিত্র সিরিজের সপ্তম তথা শেষ পর্ব। ছবিটি দুটি পর্বে বিভক্ত। এই ছবিতে দেখা যায়, হ্যারি পটার লর্ড ভল্ডেমর্টের অমরত্বের গোপন রহস্য হরক্রাক্সগুলির অনুসন্ধান করছে। এই ছবিতে হ্যারি পটারের ভূমিকায় অভিনয় করেছেন ড্যানিয়েল র‌্যাডক্লিফ; তার দুই বন্ধু রন উইজলি ও হারমায়োনি গ্রেঞ্জারের চরিত্রে অভিনয় করেছেন যথাক্রমে রুপার্ট গ্রিন্ট ও এমা ওয়াটসন। এছাড়াই এই ছবিতে অভিনয় করেছেন রালফ ফাইনেস, হেলেনা বনহ্যাম কার্টার ও অ্যালান রিকম্যান।
ড্যানিয়েল র‌্যাডক্লিফ ২০০০ সালে প্রযোজক ডেভিড হেম্যান ব্রিটিশ লেখিকা জে. কে. রাউলিং-এর জনপ্রিয় "হ্যারি পটার অ্যান্ড দ্য ফিলোজফার'স স্টোন" উপন্যাস অবলম্বনে নির্মিত চলচ্চিত্রটির নামভূমিকায় অভিনয় করার জন্য র‍্যাডক্লিফকে একটি অডিশনে ডেকে পাঠান। রাউলিং এই চরিত্রটিতে রূপ দেওয়ার জন্য একজন অপরিচিত ব্রিটিশ অভিনেতা খুঁজছিলেন। চলচ্চিত্রটির পরিচালক ক্রিস কলম্বাস বলেন, তিনি "ডেভিড কপারফিল্ড" চলচ্চিত্রের শিশু অভিনেতাটির একটি ভিডিও দেখে ভেবেছিলেন, "আমি তো এই রকমই চাইছি। এই হল হ্যারি পটার"। Eight months later, and after several auditions, Radcliffe was selected to play the part. রাউলিং-ও পচিচালকের এই নির্বাচনটিকে সমর্থন করে বলেন, "আমি মনে করি, ক্রিস কলম্বাস এর চেয়ে ভালো হ্যারি খুঁজে পেতেন না।" র‍্যাডক্লিফের বাবা-মা প্রথম দিকে প্রস্তাবটি প্রত্যাখ্যান করেছিলেন। কারণ, তাঁদের বলা হয়েছিল এই চলচ্চিত্র ধারাবাহিকে আরও ছ'টি ছবি নির্মিত হবে এবং সেগুলির শ্যুটিং হবে লস এঞ্জেলসে। তার পরিবর্তে ওয়ার্নার ব্রাদার্স র‍্যাডক্লিফকে দু'টি ছবির সঙ্গে চুক্তিবদ্ধ হওয়ার প্রস্তাব দেন এবং এই ছবিদু'টির শ্যুটিং যুক্তরাজ্যেই হবে বলে জানান।
পটারমোর পটারমোর (ইংরেজিতে Pottermore) জে কে রাউলিং, TH_NK এবং সোনি এর যৌথ উদ্যোগে নির্মিত একটি আসন্ন ওয়েবসাইট। ওয়েবসাইটটি মূলত হ্যারি পটার উপন্যাস সিরিজের সাতটি বইয়ের ই-বুক এবং অডিওবুক সংস্করণ বিক্রি করবে, পাশাপাশি হ্যারি পটারের জাদু দুনিয়ায় উল্লেখিত স্থান, কাল, চরিত্র ও অন্যান্য বিষয়ের জন্য রাউলিং লিখিত প্রায় ১৮০০০ শব্দবিশিষ্ট অতিরিক্ত তথ্য, ব্যাকগ্রাউন্ড ও সেটিংস প্রভৃতি বিষয় অন্তর্ভুক্ত করবে, যা পূর্বে কখনো প্রকাশিত হয় নি। ওয়েবসাইটটি ৩১ জুলাই ২০১১ (রাউলিং এবং তার সৃষ্ট চরিত্র হ্যারি পটারের জন্মদিন) নিবন্ধীকরণ সম্পন্ন করা প্রথম এক মিলিয়ন ভক্তদের জন্য এবং ১ অক্টোবর ২০১১ সকলের জন্য উন্মুক্ত করা হবে।
মাগল মাগল (ইংরেজিতে Muggle) বলতে, জে কে রাউলিং রচিত "হ্যারি পটার" উপন্যাস সিরিজে, জাদুক্ষমতাহীন সাধারণ মানুষ, অর্থাৎ যারা জাদুবিশ্বের অন্তর্ভুক্ত নয় তাদের বোঝায়। স্কুইব এবং মাগল-বর্ন এর সাথে মাগলদের পার্থক্য আছে। স্কুইব বলতে বোঝায় এমন মানুষকে যাদের পিতামাতা জাদুকর অথচ তাদের নিজেদের জাদুক্ষমতা নেই, অর্থাৎ জাদুকর নয়। মাগল-বর্ন স্কুইবের বিপরীত, অর্থাৎ মাগলবর্ন বলতে এমন জাদুকর ও ডাইনীদের বোঝায় যাদের পিতামাতার কোন জাদুক্ষমতা ছিল না, অথচ তারা নিজেরা জাদুকর। মাগল শব্দটি সর্বপ্রথম দেখা যায় প্রথম বই "হ্যারি পটার অ্যান্ড দ্য ফিলোসফার্স স্টোন" এর প্রথম অধ্যায়ে, যখন বেগুনী আলখাল্লা পরিহিত একজন অদ্ভুত লোক হ্যারির আঙ্কেল ভার্নন ডার্সলিকে "মাগল" বলে সম্বোধন করেছিল। মাগল শব্দটির অস্তিত্ব হ্যারি পটারের আগেও লক্ষ্য করা যায়, তবে তা অপ্রচলিত ছিল।
হ্যারি পটার জেকে রাউলিং এর হ্যারি পটার সিরিজ অনেক বিতর্কের জন্ম দিয়েছে। বইটি নিয়ে অনেক আইনী লড়াই হয়েছে, যার অনেকাংশের উৎপত্তি হয়েছে আমেরিকান ধর্মীয় সংস্থা থেকে যারা দাবি করে আসছে বইটি শিশুদের মাঝে ডাকিনীবিদ্যার প্রসার ঘটাচ্ছে, এবং আরও কিছু ঘটনা ঘটেছে কপিরাইট ও ট্রেডমার্ক আইনের লঙ্ঘনের ফলে। বইয়ের তুমুল জনপ্রিয়তা ও উচ্চ বাজারমূল্যের কারণে রাউলিং, তার প্রকাশক, তার বইয়ের চলচ্চিত্র প্রযোজক ওয়ার্নার ব্রোসকে কপিরাইট নিশ্চিত করতে বিভিন্ন ব্যবস্থা গ্রহণ করতে হয়েছে, বইয়ের প্রকাশনা নিয়ন্ত্রন করতে হয়েছে, ওয়েবসাইটের ডোমেইন নিয়ে লড়াই করতে হয়েছে। এছাড়া লেখিকা ন্যান্সি স্টোফার রাউলিং তার নিজের রচনার শব্দ ও চরিত্র চুরি করেছেন বলায় তার বিরুদ্ধে আইনানুগ ব্যবস্থা নিতে হয়েছে। এই আইনি লড়াইয়ে রাউলিং জিতেছেন এবং ন্যান্সি স্টোফারকে ৫০,০০০ মার্কিন ডলার জরিমানা করা হয়েছে।
হ্যারি পটার অ্যান্ড দ্য ফিলোসফার্স স্টোন ১৯৯৯ সালে জে কে রাউলিং "হ্যারি পটার" সিরিজের প্রথম চারটি বই অবলম্বনে চলচ্চিত্র নির্মাণের জন্য ওয়ার্নার ব্রাদার্সের কাছে ১৯,৮২,৯০০ ডলারের বিনিময়ে বইগুলোর স্বত্ত্ব বিক্রি করেন। রাউলিং অবশ্য একটি শর্ত দিয়েছিলেন; সেটি হল চলচ্চিত্রসমূহের কুশীলবদের ব্রিটিশ হতে হবে। কাস্টিং প্রক্রিয়া শেষ হওয়ার পর ২০০০ সালের অক্টোবর মাসে, ফিল্মিং শুরু হয় এবং ২০০১ সালের জুলাইয়ে তা শেষ হয়। ২০০১ সালের ১৪ নভেম্বর সিরিজের প্রথম চলচ্চিত্র হ্যারি পটার অ্যান্ড দ্য ফিলোসফার্স স্টোন লন্ডনে মুক্তি পায়। চলচ্চিত্র সমালোচকরা চলচ্চিত্রটির বেশ প্রশংসা করেন। এটি ৭৮% ফ্রেশ রটেন টম্যাটো লাভ করে।
হ্যারি পটার চলচ্চিত্র সিরিজের কুশীলবদের তালিকা যুক্তরাজ্য এর অধিকাংশ স্বনামধন্য অভিনেতা ও অভিনেত্রী, হ্যারি পটার সিরিজের বিভিন্ন চরিত্রে অভিনয় করেছেন। এ সিরিজে আমেরিকান কোন অভিনেতা ও অভিনেত্রী অভিনয় করেননি। কারণ রাউলিং চেয়েছিলেন, হ্যারি পটার চলচ্চিত্র সিরিজটা সম্পূর্ণভাবেই ব্রিটিশ হোক। তবে আয়ারল্যান্ডের অনেক অভিনেতা ও অভিনেত্রীও এই সিরিজে অভিনয় করেছেন।
হ্যারি পটার "হ্যারি পটার" সিরিজের জনপ্রিয়তার কারণে রাউলিং, তার প্রকাশক এবং "হ্যারি পটার" লাইসেন্সধারীরা আর্থিক দিক দিয়ে প্রচুর লাভবান হয়েছেন। সিরিজের বইগুলো সারাবিশ্বে ৩২৫ মিলিয়নের অধিক কপি বিক্রি হয়েছে এবং বইয়ের কাহিনী অবলম্বনে ওয়ার্নার ব্রস কর্তৃক নির্মিত সাতটি চলচ্চিত্রও বানিজ্যিক সফলতা পেয়েছে। হ্যারি পটারের কাহিনী নিয়ে নির্মিত প্রথম চলচ্চিত্র "হ্যারি পটার অ্যান্ড দ্য ফিলোসফার্স স্টোন " আয়ের দিক দিয়ে চতুর্থ অবস্থানে ছিল। অন্যান্য তিনটি চলচ্চিত্রও শীর্ষ ২০ নম্বর অবস্থানের ভেতর ছিল। চলচ্চিত্রগুলো থেকে পাঁচটি "ভিডিও গেম" নির্মিত হয়েছে এবং সবমিলিয়ে ৪০০ এর অধিক হ্যারি পটার সংক্রান্ত পণ্য (একটি আইপড সহ) বাজারে এসেছে। জুলাই ২০০৫ পর্যন্ত এগুলো থেকে আয় হয়েছে প্রায় ৪ বিলিয়ন ডলার এবং রাউলিং বিলিয়নিয়ারে পরিনত হয়েছেন যা তাকে যুক্তরাজ্যের রানীর থেকে বিত্তবানে পরিনত করেছে।
হ্যারি পটার টেলিগ্রাফ হ্যারি পটার সিরিজের সর্বসাম্প্রতিক বইটি ও পুরো সিরিজটির সমালোচনা প্রকাশ করে বলেছে রাউলিং এর জনপ্রিয়তা সম্পূর্ণ তার নিজের তৈরী, প্রকাশনা বিশ্বের কোন প্রচারনার ফল নয়। তাকে অন্যান্য জনপ্রিয় লেখক যেমন, ড্যান ব্রাউন, জিওফ্রে আর্চার প্রমুখের চেয়ে কুশলী লেখিকা বলা হয়।
হ্যারি পটার প্রিকুয়েল হ্যারি পটার প্রিকুয়েল হল জে. কে. রাউলিং এর লেখা ৮০০ শব্দের শিরোনামহীন একটি ছোটগল্প, যা একটি দাতব্য নিলাম অনুষ্ঠানের অংশ হিসেবে লিখিত হয়েছিল। ছোটগল্পটি মূলত অনানুষ্ঠানিকভাবেই "হ্যারি পটার প্রিকুয়েল" নামে পরিচিত হয়। নিলামশেষে এটি মোট £২৫,০০০ সংগ্রহ করে। এ গল্পে "হ্যারি পটার" সিরিজের ঘটনাবলির আগে সংঘটিত একটি ঘটনা বর্ণিত হয় যাতে সিরিয়াস ব্ল্যাক ও জেমস পটার মাগল পুলিশের সম্মুখীন হয়েছিল। ২০১৭ সালে এর পাণ্ডুলিপি চুরি হয়।
হ্যারি পটার অ্যান্ড দ্য ডেথলি হ্যালোস বইটির নাম প্রকাশের কিছুকাল পূর্বে জে কে রাউলিং ঘোষণা করেন যে তিনি তার বইয়ের জন্য তিনটি নাম বিবেচনা করছেন। চূড়ান্ত নাম "হ্যারি পটার অ্যান্ড দ্য ডেথলী হ্যালোস" ২১ ডিসেম্বর রাউলিংয়ের ওয়েবসাইটে প্রকাশিত হয়।পরবর্তীকালে একটি লাইভ চ্যাটে জিজ্ঞাসা করা হলে, রাউলিং বলেন, অন্য যে দুইটি নাম তিনি বিবেচনা করেছিলেন সেগুলো হল "হ্যারি পটার অ্যান্ড দ্য এল্ডার ওয়ান্ড" এবং "হ্যারি পটার অ্যান্ড দ্য পিভারেল কোয়েস্ট"।
হ্যারি পটার ২০০০ সালের মধ্যেই এই সিরিজটি আংশিকভাবে প্রকাশকদের ব্যবসার নীতির কারণে ও বহুলাংশে পাঠকদের বিশেষ করে তরুণ ছেলে পাঠকদের কারণে হাই-প্রোফাইল হিসেবে পরিগণিত হয়। ২০০০ সালের মধ্যে ভিডিও গেমস ও ইন্টারনেটের কারণে বইয়ের আকর্ষন অন্য দিকে চলে যায়। রাউলিং এর প্রকাশকগন দ্রুত এই সিরিজের তিনটি বই প্রকাশ করে পাঠদের মন জয় করেন এবং তাদের কে হ্যারি পটারের একান্ত ভক্ত করে তুলেন। ফলে সিরিজটির উত্তেজনা বিন্দুমাত্র না কমে ছড়িয়ে পড়ে। মাতামাতির চরম মুহুর্তে বিপুল মিডিয়া কভারেজের মাধ্যমে ২০০০ সালে হ্যারি পটারের চতুর্থ বই"হ্যারি পটার এন্ড দি গবলেট অফ ফায়ার" প্রকাশিত হয়।
হ্যারি পটার ২০০৭ সালের ৩১ মে ওয়ার্নার ব্রোস, ইউনিভার্সাল স্টুডিও এবং লেভেসডেন স্টুডিও ঘোষনা দেয় হ্যারি পটার নিয়ে একটি পার্ক তৈরি করা হবে ফ্লোরিডা রাজ্যের অরলান্ডোর "ইউনিভার্সাল অরলান্ডো'স আইল্যান্ড অব এডভেঞ্চার এলাকায়। এই ঘোষণা অনুসারে দ্য উইজার্ডিং ওয়ার্ল্ড অব হ্যারি পটার"' নামের এই পার্কটি হবে বিশ্বের প্রথম হ্যারি পটার থিম পার্ক। এই পার্কটি উদ্বোধন হতে পারে ২০০৯ সালের শেষের দিকে। এতে থাকবে বিভিন্ন অত্যাধুনিক রাইড এবং হ্যারি পটারে উল্লিখিত বিভিন্ন চরিত্রের বাস্তবরুপ। একটি অনলাইন ঘোষনায় বোঝা যায় এটি লেখিকা রাউলিং এবং স্টুয়ার্ট ক্রেইগের দেড় বছরের চিন্তার ফসল।
হ্যারি পটার অ্যান্ড দি অর্ডার অব দ্য ফিনিক্স হ্যারি পটার অ্যান্ড দ্য অর্ডার অব দ্য ফিনিক্স (ইংরেজিতে Harry Potter and the Order of the Phoenix) জে. কে. রাউলিং-এর "হ্যারি পটার" সিরিজের পঞ্চম বই। বইটিতে প্রধান চরিত্র হ্যারি পটার হগওয়ার্টস স্কুলে তার পঞ্চম বর্ষে ফিরে আসে এবং পুরো বছরজুড়েই তাকে বিভিন্ন প্রতিকূল পরিস্থিতি মোকাবেলা করতে হয়।
জে কে রাউলিং জে.কে. রাউলিং এবং হ্যারি পটার সিরিজ ফিলোসফার্স স্টোন প্রকাশের পর থেকে অনেক পুরষ্কার পেয়েছে। এর মধ্যে উল্লেখযোগ্য হচ্ছে চারটি হুইটেকার প্লাটিনাম বুক এওয়ার্ডস (সবগুলো ২০০১ সালে), তিনটি নেসলে স্মার্টিস বুক প্রাইজ (১৯৯৭-১৯৯৯), দুটি স্কটিশ আর্টস কাউন্সিল বুক এওয়ার্ডস (১৯৯৯ ও ২০০১), উদ্বোধনী হুইটব্রেড বর্ষসেরা শিশুতোষ গ্রন্থ পুরষ্কার, (১৯৯৯), ডব্লিউ এইচ স্মিথ বর্ষসেরা বই (২০০৬)। ২০০০ সালে হ্যারি পটার এন্ড দ্য প্রজনার অব আজকাবান শ্রেষ্ঠ উপন্যাস বিভাগে হিউগো পুরষ্কারের জন্য মনীত হয় কিন্তু পায়নি। তবে ২০০১ সালে হ্যারি পটার এন্ড দ্য গবলেট অব ফায়ার বইটি উক্ত পুরষ্কার ছিনিয়ে নেয়। অন্যান্য সম্মাননার মধ্যে রয়েছে কার্নেগি মেডেলের জন্য ১৯৯৭ সালে মনোনয়ন, ১৯৯৮ সালে গার্ডিয়ান চিলড্রেন'স এওয়ার্ড পুরষ্কারের সংক্ষিপ্ত তালিকায় স্থান, বিভিন্ন স্থানে স্মরনীয় বইয়ের তালিকায় স্থান, আমেরিকান লাইব্রেরী এসোসিয়েশন, নিউ ইয়র্ক টাইমস, শিকাগো পাবলিক লাইব্রেরী ও পাবলিশার্স উইকলি প্রভৃতিতে সম্পাদকের পছন্ধ এবং প্রস্তাবিত শ্রেষ্ঠ বই তালিকায় অবস্থান।
জে কে রাউলিং হ্যারি পটার সিরিজের গল্প লেখার পর সারা বিশ্বজুড়েই জনপ্রিয় হয়ে ওঠেন রাউলিং। মাঝেমধ্যে ছদ্মনামেও লেখেন তিনি। ‘রবার্ট গালব্রেইথ’ ছদ্মনামে তিনি ‘কুকোস কলিং’ নামের একটি বই লেখেন ২০১৩ সালে। তার এই বইটি যখন প্রকাশিত হয় তখন খুব বেশি কপি বিক্রি হয় নি। কিছুদিনের মধ্যে প্রকাশ পেয়ে যায় যে, এই বইটি রাউলিং এর লেখা। ব্যাস রাতারাতি কয়েক শত থেকে ১.৫ মিলিয়ন কপি বিক্রি হয় একই বই। বুঝতেই পারছেন জে.কে. রাউলিং মানেই বইয়ের ব্র‌্যান্ড।
হ্যারি পটার হ্যারি পটার বইতে কাহিনীর সেরকম কোন সঠিক বছর দেয়া হয় নি। তবে কিছু সূত্র ও অতীতের ঘটনা থেকে বইটির বিভিন্ন ঘটনার বছর পাওয়া যায়। যেমন হ্যারির জন্মসাল ১৯৮০ এবং প্রথম বইটি ১৯৯১ সালের ঘটনা নিয়ে লেখা হয়েছে। "হ্যারি পটার লেক্সিকন" নামে একটি কালানুক্রম প্রস্তাব করা হয়েছে এবং ওয়ার্নার ব্রাদার্স কর্তৃক প্রকাশিত বিভিন্ন ডিভিডিতে তা নিশ্চিত করা হয়েছে। রাউলিং দাতব্য কাজে অর্থ সংগ্রহের জন্য নিলামের জন্য নিজে ব্ল্যাক পরিবার তালিকা তৈরি করেছেন।"হ্যারি পটার" প্রকাশের শুরুতে বইটি সর্বসাধারণের কাছে ইতিবাচক সাড়া পেয়েছিল, যা এই সিরিজের বিশাল পাঠকসমাজ তৈরিতে সাহায্য করেছে। "হ্যারি পটার এন্ড দ্য ফিলোসফার্স স্টোন" প্রকাশের পর ইংল্যান্ডের প্রধান সংবাদপত্রগুলি বইটির প্রভূত প্রশংসা করেছে। এসব সংবাদপত্রের মধ্যে রয়েছে: "মেইল অন সানডে" যারা রাউলিংকে "রোয়াল্ড ডাল এর পর কল্পনাতীত অভিষেক" হিসেবে আখ্যায়িত করেছে; সানডে টাইমস প্রায় একই কথা বলেছে ("ডালের সাথে তুলনা এক্ষেত্রে সঠিক হয়েছে"), "দ্য গার্ডিয়ান" একে "নতুন উদ্ভাবনী চিন্তার সমৃদ্ধশালী উপন্যাস" এবং "দ্য স্কটসম্যান" "একটি চিরন্তন সহিত্যের সৃষ্টি" বলে আখ্যায়িত করেছে। ২০০৩ সালে প্রকাশিত "হ্যারি পটার অ্যান্ড দ্য অর্ডার অব দ্য ফিনিক্স" অবশ্য বিভিন্ন প্রতিষ্ঠিত লেখক ও একাডেমি থেকে বিরুপ সমালোচনার মুখোমুখি হয়েছে। এ. এস. বাট নিউ ইয়র্ক টাইমসে একটি সম্পাদকীয় লেখেন যাতে তিনি বলেন রাউলিং বিশ্ব শিশু সাহিত্যের বিভিন্ন ধারা, কার্টুন, ডেইলি সোপ, টিভি অনুষ্ঠান ও তারকাদের গুজব প্রভৃতির কাল্পনিক চরিত্রকে চতুরতার সাহায্যে পরিবর্ধিত করে তার কাল্পনিক জগৎ গড়ে তুলেছেন। বাট সিরিজটির বিশ্লেষণ করে আরো বলেন বড়দের কাছে এটির জনপ্রিয়তার কারণ বড়রা তাদের ফেলে আসা অতীতের ইচ্ছা ও আশাগুলোর অপূর্ণতার সান্ত্বনা পান। ছোটদের কাছে জনপ্রিয়তার কারণ পালানো ও ক্ষমতা পাওয়ার কল্পনা করা এবং গল্পগুলো মজার, সহজে পড়া যায় ও যথেষ্ট ভয়ঙ্কর। এটি বিভিন্ন সংস্কৃতি পড়াশুনা করে এবং সেগুলোর জনপ্রিয়তা ও সাহিত্য মূল্য বিবেচনা বিচার করে লেখা একটি বই। লেখক ফে ওয়েল্ডন এই সিরিজ সম্পর্কে একই ধারণা পোষন করেন। তার মতে এটি এমন না যেটি কোন কবি আশা করেন, তবে এটি কবিতা নয়, এটি সহজপাঠ্য, বিক্রয়যোগ্য, সাধারণের জন্য গদ্য। সাহিত্য সমালোচক হ্যারল্ড ব্লুমও হ্যারি পটারের সাহিত্য মূল্য সম্পর্কে নেতিবাচক সমালোচনা করেছেন। তিনি প্রচলিত ধারনার সাথে একমত না হয়ে বলে, হ্যারি পটার পড়ে কেউ কিপলিং এর "জাস্ট সো স্টোরিস" অথবা তার "জাঙ্গল বুক" পড়বে তা তিনি মনে করেননা। তিনি আরো বলেন হ্যারি পটারের বই পাঠকদের থার্বারের "দ্য থার্টিন ক্লকস" অথবা কেনেথ গ্রাহামের "উইন্ড ইন দ্য উইলোস" অথবা লুইস ক্যারলের "এলিস" পড়ায় আগ্রহী করবে না
হ্যারি পটার সেই সন্ধ্যায়, লেখিকা তার প্রথম উপন্যাস লেখা-পূর্ব পরিকল্পনায় হাত দেন, "হ্যারি পটার অ্যান্ড দ্য ফিলোসফার্স স্টোন", একটি আধা-পরিপূর্ণ পরিকল্পনা যাতে ছিল সাত বইয়ের কাহিনীর ঘটনা, বিভিন্ন ঐতিহাসিক ও আত্মজীবনীমূলক তথ্যাবলী,ও জাদুর দুনিয়া সম্পর্কিত বিভিন্ন তথ্য। শেষ পর্যন্ত রাউলিং পর্তুগালে চলে যান, যেখনে তিনি তার প্রথম স্বামীকে ১৯৯২ সালে বিয়ে করেন, এবং ১৯৯৩ সালে তার প্রথম সন্তান জেসিকা জন্মগ্রহণ করে। এসময় তিনি "ফিলোসফার্স স্টোন" লেখা চালিয়ে যাচ্ছিলেন। বিবাহ বিচ্ছেদের পর রাউলিং তার মেয়েকে নিয়ে ব্রিটেনে ফিরে আসেন ও এডিনবার্গে তার বোনের কাছাকাছি বসবাস শুরু করেন। এসময় তিনি লেখা চালিয়ে যাচ্ছিলেন একটি কফি হাউজে। সপ্তাহে তার আয় ছিল মাত্র £৯০ (যার মধ্যে £৭০ ছিল সমাজ কল্যাণ থেকে) এবং তিনি তার মেয়ের জন্য কোন নার্সারীর ব্যবস্থা করতে পারেননি, তার ঘুমন্ত শিশু মেয়েটি তার লেখার সর্বক্ষনের সঙ্গী ছিল। রাউলিং পরিশ্রম করে তার লেখা শেষ করেন যা তিনি কখনও শেষ করতে পারবেন না বলে ভয় করেছিলেন।
হগওয়ার্টস রাউলিং বলেছেন যে, হগওয়ার্টস নামটি তিনি সম্ভবত 'হগওয়োর্ট' গাছ থেকে নিয়েছেন। "হ্যারি পটার" সিরিজ লেখা শুরু করার আগে তিনি কিউ গার্ডেনে এ গাছটি দেখেছিলেন। যদিও 'দ্য হগওয়ার্টস' এবং 'হগওয়ার্ট' নাম দুইটি ১৯৫৪ সালে জিওফ্রে উইলান্স রচিত নাইজেল মোলসওয়ার্থ বই "হাউ টু বি টপ" এ উল্লেখিত রয়েছে।
হ্যারি পটার যদিও রাউলিং এর মতে "হ্যারি পটার" লেখার সময় কোন নির্দিষ্ট বয়সের পাঠকের কথা তার মাথায় ছিল না, প্রকাশকেরা প্রথমে বইটিকে ১১ বছর বয়সী পাঠকের উপযোগী হিসেবে ধরে নেন। বইটি প্রকাশের কালে অন্যান্য লেখিকাদের মত জোয়ানে রাউলিং কে প্রকাশকরা আরো লিঙ্গ-নিরপেক্ষ কোন ছদ্মনাম ব্যবহার করতে বলেন যাতে এই বয়সী ছেলেরা আকৃষ্ট হয় কারণ ছেলেরা সাধারণত নারী লেখকদের বই কিনতে আগ্রহী হয় না। তিনি তার জে. কে. রাউলিং নামটি নির্বাচন করেন (জোয়ান ক্যাথলীন রাউলিং)। ক্যাথলিন তার দাদী/নানীর নাম।